Zapurjė
Zapurjė arba Užpurvė (blrs. Запур’е, rus. Запурье) – kaimas vakarų Baltarusijoje. Administraciškai priklauso Gardino srities Gardino rajono Pariečės apylinkei. 36 gyventojai (2010 m. duomenys). Tikintieji katalikai priskirti Pariečės Švč. Mergelės Marijos parapijai. Kaimo laukai šiaurėje ribojasi su Lietuvos–Baltarusijos valstybine siena. Iš pasienio ežero Dubo pietvakarių kryptimi išteka Purvė (rus. Пурье). Pastarojo upelio, dešiniojo Ratnyčios intako, ilgis – 13 km. Dar vienas ežeriukas – Mašonkos – telkšo Zapurjės šiaurės vakaruose.